Veien går i hovedsak parallelt med Gjøvikbanen med rekkehus på begge sider. Den eldre hagebyen Hasleby fra 1912 (adresser til Hasleveien og Fjordgløttveien, arkitekter Christian Morgenstierne og Arne Eide) er her utvida med nyere boliger (ferdig 1987, arkitekter HRTB, landskapsarkitekt Per Gustavsson). Prosjektet var i 2006 et av tre nominerte til Oslo kommunes pris for god byarkitektur.